EL CASTELL D'ALAQUÀS ES VESTEIX DE LEGO
02/12/2022

# EL CASTELL D'ALAQUÀS ES VESTEIX DE LEGO

*   02/12/2022
*   [Imprimir](#)
*   Compartir
*    https://www.alaquas.org/documento.asp?id\_do=21015

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21015%2F0&title=Ajuntament%20d%27Alaqu%C3%A0s.%20Premsa.EL%20CASTELL%20D%27ALAQU%C3%80S%20ES%20VESTEIX%20DE%20LEGO)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21015/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/21015/02122022161120222022_valbrick_alaquas-horario-03_form_10_1_Form_4.png)](https://www.alaquas.org/ficheros/documentos/2022/2/21015/02122022161120222022_valbrick_alaquas-horario-03_form_10_1_Form_10.png "<a href='https://www.alaquas.org/ficheros/documentos/2022/2/21015/02122022161120222022_valbrick_alaquas-horario-03_form_10_1_Form_10.png' target=_blank><i class='fa fa-external-link' aria-hidden='true'></i>.EL CASTELL D'ALAQUÀS ES VESTEIX DE LEGO</a>")

Alaquàs inaugura hui divendres 2 de desembre a les 19 hores l'exposició de peces de Lego més gran de la Comunitat Valenciana organitzada per l'Ajuntament d'Alaquàs i l'Associació Valenciana Aficionats als Bricks de Lego (ValBrick)

El Castell d’Alaquàs acollirà a partir de hui divendres 2 de desembre a les 19 hores l’exposició de peces de Lego més gran de la Comunitat Valenciana organitzada per l’Ajuntament d’Alaquàs i l’Associació Valenciana Aficionats als Bricks de Lego (ValBrick). La inauguració tindrà lloc a les 19 hores al monument històric.

Es tracta de la trobada de fans de Lego amb major quantitat de peces exposades i la més extensa fins el moment de tota la Comunitat Valenciana. Sota el nom ‘Castell Brick d’Alaquàs-Trobada Fans de Lego’, ocuparà la major part de les dependències del Castell d’Alaquàs.

L'exposició, en la qual han participat més de 30 persones membres d'aquest col·lectiu, sorprendrà a les i els visitants amb milers de peces, una secció especial de panells expositius, un mosaic de més de dos metres i taules amb visió de 360 graus. La mostra incorpora també el tradicional betlem que any rere any va creixent i que enguany abasta una dimensió mai vista.

La mostra es pot contemplar fins al 15 de gener, de dilluns a diumenge d'11 a 14 h i de 17 a 21 h. Cal recrodar que romandrà tancada els dies 6, 8, 24, 25 i 31 de desembre i 1 i 6 de gener. Els dies 10 i 17 de desembre estarà oberta només per als tallers i el 5 de gener no es podrà visitar per la vesprada.

Per a més informació es pot contactar amb el Castell d’Alaquàs al telèfon 961122828 o amb el Departament de Cultura en el 661956581 en horari de dilluns a divendres d'11 a 14 h i dijous de 16.30 a 19 h o en el correu electrònic cultura@alaquas.org.